<classify> LEO ni siku ya mwisho ya Maombolezo ya Kitaifa ya ajali mbaya ya lori la mafuta, iliyosababisha vifo vya watu 71 na kujeruhi wengine zaidi ya 60 katika eneo la Mzambarauni mjini Morogoro juzi.Baada ya tukio hilo, Rais Magufuli alitangaza siku tatu za Maombolezo ya Kitaifa, ambayo yanakamilika leo.Kutokana na tangazo hilo la Rais, nchi nzima bendera zilikuwa zikipepea nusu mlingoti na shughuli mbalimbali zilikuwa zikianza kwa wahusika kusimama na kufanya maombi ya kuwakumbuka Watanzania wenzao waliopoteza maisha katika tukio hilo.Katika uwanja wa Taifa, mchezo wa kimataifa wa mpira wa miguu baina ya Yanga na Klabu ya Township Rollers ya Botswana, ulianza kwa maelfu ya Watanzania waliokuwa katika Uwanja wa Taifa, kusimama na kuwaombea dua marehemu na kuwaombea majeruhi kupona haraka ili kurejea katika majukumu yao ya kitaifa.Majeruhi zaidi ya 60 wanaendelea kupatiwa matibabu katika Hospitali ya Rufaa ya Mkoa wa Morogoro na wengine wamehamishiwa Hospitali ya Taifa Muhimbili MNH Dar es Salaam kwa matibabu zaidi.Kukamilika kwa maombolezo hayo ya kitaifa, kutafanya kesho Watanzania kuendelea na shughuli mbalimbali za uzalishaji mali, huku bendera zikirejea katika hali yake ya kwaida, kuashilia kumalizika kwa kipindi cha maombolezo ya kitaifa.Taarifa ya Maombolezo ya Kitaifa, ilitolewa juzi usiku na Kurugenzi ya Mawasiliano ya Rais, Ikulu.  <topic>: KITAIFA 